《石潭道中追赋大江》
宋代·陈文蔚

我生大江东，与江不相识。
一日作远游，江头因目极。
桃花春未涨，水落略见石。
望断淮山青，隔岸才咫尺。
恃此一苇航，焉能恨南极。
云屯十万众，守卫以人力。
无御有良将，成城众心得。
江淮唇齿势，如家护墙壁。
守淮好守江，淮民须爱惜。
我朝圣泽深，不在险在德。
慈俭今天子，迩遐无间事。
大臣百执事，根本共培植。

作者简介：陈文蔚（约公元1210年前后在世）字才卿，上饶人。生卒年均不详，约宋宁宗嘉泰初前后在世。师事朱熹。尝举进士。庆元中，（1198）馆于朱熹家，课其诸孙。又讲读铅山。端平二年，（1235）都省言其所作尚书类编，有益治道，诏补迪功郎。学者称克斋先生。文蔚著有克斋集十七卷，《四库总目》传于世。